
ΟΜΑΔΑ Α

Α1. Να δοθεί το περιεχόμενο των παρακάτω ιστορικών εννοιών: 
α. Υπηρεσία Ανοικοδομήσεως Ανατολικής Μακεδονίας
β. Οργανισμός (1914)
 γ. Μικτή Επιτροπή(1923)
 δ. Κεντρική Επιτροπή υπέρ των Κρητών
(Μονάδες 12)

Α2. Να χαρακτηρίσετε τις προτάσεις που ακολουθούν ως σωστές ή λανθασμένες:
1. Τη μικρασιατική μετανάστευση του 1821 προκάλεσε η ανασφάλεια και ο φόβος, λόγω της αποτυχίας της επανάστασης που επιχείρησε ο εκεί ελληνικός πληθυσμός. 
2.  Από τους Ηπειρώτες πρόσφυγες, πρώτοι οι Σουλιώτες κατάφεραν να εκπροσωπηθούν στην Β’ Εθνοσυνέλευση.
3. Μέχρι το τέλος του 1921 η πλειονότητα των Ελλήνων είχε παλιννοστήσει στη Μ. Ασία και την Αν. Θράκη. 
4. Στα χρόνια του Όθωνα οι Μακεδόνες πρόσφυγες ζήτησαν και πέτυχαν να ιδρύσουν συνοικισμό στην Ελευσίνα.
5. Συνολικά, μέχρι και το 1920, είχαν καταφύγει στην Ελλάδα  900.000 πρόσφυγες.                
6. Από τον Οκτώβριο του 1822 οι Χίοι πρόσφυγες άρχισαν να επιστρέφουν στην πατρίδα τους.
7. Οι Ψαριανοί πρόσφυγες βρήκαν χώρο μόνιμης εγκατάστασης στην Αίγινα.
8. Τον Αύγουστο του 1917 ιδρύθηκε το Υπουργείο Περιθάλψεως.
9. Στην συνθήκη του Νεϊγύ, που υπογράφηκε το Νοέμβριο του 1919, ήταν συνημμένο το «Σύμφωνο περί αμοιβαίας μεταναστεύσεως μεταξύ Ελλάδος και Βουλγαρίας».
10. Οι άνδρες άνω των 40 ετών που δεν στρατεύονταν, επάνδρωσαν τα τάγματα εργασίας.
(Μονάδες 10) 

Α3. Να περιγράψετε τις τρεις φάσεις της διαμάχης ανάμεσα στους αυτόχθονες και τους ετερόχθονες κατά την περίοδο της μοναρχίας του Όθωνα.
(Μονάδες 15)
Α4. Να περιγράψετε τις ενέργειες που έγιναν για την περίθαλψη των προσφύγων της μικρασιατικής καταστροφής κατά το πρώτο διάστημα.  
(Μονάδες 13)

ΟΜΑΔΑ Β 
Β1. Ο διωγμός του ελληνισμού από τα εδάφη της Οθωμανικής Αυτοκρατορίας το 1914: Σύμφωνα με τις πηγές και τις ιστορικές σας γνώσεις,  ποια ήταν τα αίτια που τον προκάλεσε, πώς αντέδρασε η ελληνική πλευρά, ποιες μορφές πήρε και ποια τα αποτελέσματά του.
Κείμενο Ι 
«Μετά το τέλος των Βαλκανικών πολέμων η ελληνική μειονότητα έμεινε στο έλεος του νεοτουρκικού κομιτάτου, που οργάνωσε επιχείρηση βίαιης εξοντώσεώς της. Η άφιξη εκατοντάδων χιλιάδων Οθωμανών προσφύγων από τα χαμένα ευρωπαϊκά εδάφη δημιούργησε πρόβλημα αποκαταστάσεώς τους. Εξάλλου, οι περιγραφές της φρίκης του πολέμου που έφερναν μαζί τους οι πρόσφυγες ερέθιζαν τον τραυματισμένο τουρκικό εθνικισμό. Το κομιτάτο προγραμμάτισε την εξόντωση του ελληνικού στοιχείου, από τη μια πλευρά ως μέρος ενός εθνικιστικού προγράμματος εκτουρκισμού της ασιατικής Τουρκίας και από την άλλη για να ασκήσει πίεση στην ελληνική κυβέρνηση να δεχτεί τους όρους του στο ζήτημα των νησιών του Αιγαίου. Το κομιτάτο οργάνωσε μποϋκοτάζ κατά των ελληνικών επιχειρήσεων και αυτών που χρησιμοποιούσαν ελληνικό προσωπικό, καθώς και διωγμούς του ελληνικού πληθυσμού με σκοπό να εγκαταλείψει τη γη του. Οι διωγμοί άρχισαν στο τέλος του 1913 στην ανατολική Θράκη και επεκτάθηκαν από την άνοιξη του 1914 στην ασιατική παραλία.[…] Για πρώτη φορά το ελληνικό κράτος βρισκόταν αντιμέτωπο με το οξύ πρόβλημα της τύχης των πληθυσμών της Μικράς Ασίας.[…] Ο Βενιζέλος, κάτω από την πίεση των συνεχών διωγμών του ελληνικού στοιχείου και θέλοντας να διευθετήσει το ζήτημα των νησιών, αναγκάστηκε να δεχτεί την ανταλλαγή των πληθυσμών που πρότεινε και που ήδη εφάρμοζε μονομερώς η Τουρκία, με τον όρο ότι αυτή θα ήταν εκούσια και ότι θα επιβλεπόταν από μικτή επιτροπή. Σχετική συμφωνία, που υπογράφηκε την 1η Ιουλίου 1914, προέβλεπε εκούσια ανταλλαγή μέρους του ελληνικού πληθυσμού του σαντζακίου της Σμύρνης με τους μουσουλμάνους της Μακεδονίας και της Ηπείρου». 
Ελένη Κατσιαδάκη-Γαρδίκα, «Η ζωή και η δράση των υπόδουλων Ελλήνων, 1881-1913-Μικρά Ασία», στο Ιστορία του Ελληνικού Έθνους, Εκδοτική Αθηνών, 1977, τ. ΙΔ΄, σ. 376-377.
 Κείμενο ΙΙ 
Ο Μητροπολίτης Σμύρνης Χρυσόστομος, στις 18 Ιουνίου 1914, σε έγγραφη διαμαρτυρία του που προς τη Διεθνή Επιτροπή των απεσταλμένων των πρεσβειών των Μεγάλων Δυνάμεων: «Απορραπίζεται το θρησκευτικόν μας αίσθημα και τα ιερά της θείας ημών λατρείας σκεύη […] αφού τα ήρπασαν […] τα δημοπραττούσιν εν τη αγορά. […] είμεθαηναγκασμένοι να βλέπωμεν τα ιερά ημών Ποτήρια, όπου καθαγιάζομεν το Σώμα και το Αίμα του Κυρίου, τα ιερά της δημοσίας λατρείας ημών σκεύη, τα Άγια μας Ευαγγέλια ποδοπατούμενα, μιαινόμενα και κατόπιν απεμπολούμενα ως αντικείμενα κοινής συναλλαγής υπό των βασιβουζούκων και ζεϊμπέκων και άλλων ορεσιβίων φανατισμένων μουσουλμάνων. [...] η Κυβέρνησις αρπάζει τας οικίας, τα καταστήματα και τα κτήματα των χριστιανών και τα παραδίδει εις τους Τούρκους».
 Τάσος Μιχαλακέας (επιμ.), Βίβλος Ελευθερίου Βενιζέλου, χ.χ., σ. 42-47.
(Μονάδες 25)

Β2. Αφού μελετήσετε την παρακάτω πηγή και σύμφωνα με τις ιστορικές σας γνώσεις, να αναφερθείτε στους τρόπους με τους οποίους το Πατριαρχείο Κωνσταντινούπολης σε συνεργασία με την ελληνική κυβέρνηση βοήθησε στον επαναπατρισμό και επανεγκατάσταση των προσφύγων.

Ενώ η τουρκική αντίδραση στην ανακωχή του Μούδρου έπαιρνε συγκεκριμένη μορφή, το Οικουμενικό Πατριαρχείο σε συνεργασία με την ελληνική κυβέρνηση
φρόντιζε για την ανακούφιση των Ελλήνων της αυτοκρατορίας. Τον Οκτώβριο του 1918 ιδρύθηκε η «Πατριαρχική Κεντρική Επιτροπή υπέρ των μετατοπισθέντων ελληνικών πληθυσμών» με πρόεδρο το μητροπολίτη Αίνου Ιωακείμ και μέλη διακεκριμένους Έλληνες της Κωνσταντινουπόλεως. Η σύσταση της Επιτροπής ήταν απαραίτητη, γιατί αμέσως μετά την ανακωχή 114
άρχισαν να επαναπατρίζονται άτακτα και ανοργάνωτα χιλιάδες γυναικόπαιδα. Καθώς τα σπίτια των εκτοπισμένων Ελλήνων είχαν καταστραφεί ή καταληφθεί από Τούρκους, η Επιτροπή σύστησε αναστολή της επανόδου των προσφύγων, ζητώντας την επέμβαση των τουρκικών αρχών και τη βοήθεια του Πατριαρχείου. Μπροστά όμως στην ορμή του αυθόρμητου επαναπατρισμού αναγκάστηκε να προσαρμοστεί και να κάνει κύριο έργο της τη μέριμνα των επαναπατριζομένων. Στις κύριες πόλεις της ανατολικής Θράκης και της Μικράς Ασίας δημιουργήθηκαν πάνω από 70 υποεπιτροπές, που παρείχαν στους επαναπατριζόμενους μεταφορικά μέσα, πρόχειρη στέγαση, δάνεια και ιατρική περίθαλψη. Τη μεγαλύτερη δυσκολία συνάντησε η Επιτροπή στην απόδοση των περιουσιών των εκτοπισμένων. Αρκετοί Έλληνες της Θράκης, των ασιατικών παραλίων της Προποντίδας και του Πόντου ξαναπήραν την ακίνητη, όχι όμως και την κινητή περιουσία τους.Αν σκεφθεί κανείς το μεγάλο αριθμό των εκτοπισμένων, καταλαβαίνει πόσο δύσκολο έργο ήταν η αποκατάσταση όσων κατάφεραν να επιζήσουν. Σύμφωνα με την έκθεση πεπραγμένων της Επιτροπής, που κατά την ομολογία της στηρίζεται σε ελλιπή στατιστικά δεδομένα, στα 1918-1919 επαναπατρίσθηκαν 79.034 Έλληνες. Το μικρό αυτό ποσοστό είναι ενδεικτικό για τον αποδεκατισμό των Ελλήνων στους άξενους χώρους της εκτοπίσεως, ταυτόχρονα όμως υποδηλώνει την απροθυμία της τουρκικής ηγεσίας να βοηθήσει στην ολοκλήρωση του έργου της Επιτροπής. Παρά τις εικονικές εκδηλώσεις συμπαραστάσεως, η τουρκική κυβέρνηση φορολογούσε εξαντλητικά τους άπορους επαναπατρισμένους και τους άφηνε έκθετους στην οργανωμένη ληστεία της υπαίθρου· και οι Έλληνες πάλι δεν μπορούσαν να υπολογίζουν στη βοήθεια του συμμαχικού στρατού, διασκορπισμένου στην απέραντη αυτοκρατορία, για την αντιμετώπιση κάθε κρούσματος καταπιέσεως.
Ι.Ε.Ε., τόμ. ΙΕ΄, σσ. 106-107
(Μονάδες 25)


image1.jpeg
OTOMOG

Hdenon

DpovtiotnpLakog Opyaviopog






